Zähmet gurallaryny ýasamak üçin demriñ ulanylmagy ekerançylyk ýerlerini has giñeltmäge mümkinçilik beripdir. Köp halklarda ekerançylyk hojalygyñ esasy pudagyna öwrülýär. Şeýle hem maldarçylyk bilen meşgullanýan taýpalar emele gelip, bularyñ arasynda alyş – çalyş döreýär. Demir hünärmentçiligiñ ösmegine-de ýardam edipdir. Süñk, agaç, deri, reñkli metallary işläp bejermekde demir gurallaryñ ulanylmagy bilen , uly özgerişlikler bolýar. Demirçi ussalar peýda bolýar. Hünärmentçilikde küýzegärler, dokmaçylar we zähmet gurallaryny ýasaýan beýleki hünärmentler peýda bolýar. Hünärmentçilik oba hojalygynyñ aýratyn bir pudagy hökmünde ýuze çykýar.